พูดถึงอาหารเวียดนามแล้ว นิวคุงก็ไม่ค่อยได้ไปกินเท่าไหร่นัก เพราะร้านอาหารเวียดนามนั้นมีน้อย นิวคุงเลยลองค้นหาร้านดู ไปเจอร้าน Madam T เลยลองแวะชิมซะเลย
ร้าน Madam T นั้นจะตั้งอยู่ในซอยสุขุมวิท 23 เมื่อเข้าซอยสุขุมวิท 23 เลี้ยวขวาสามแยกแรกหัวมุมเป็นร้านอาหารอิตาเลียน ร้านอยู่ตรงข้ามปิกาซัสผับ ครับ 
ร้านจะอยู่ที่ชั้น 2 เดินเข้าจากบันไดด้านหน้าได้เลย ภายในร้านจะตกแต่งได้น่านั่งและสวยงาม เป็นร้านที่นั่งแล้วให้ความรู้สึกเหมือนนั่งในบ้านน่ารักๆที่สะอาดสะอ้านตาดี
พนักงานเอาเมนูอาหารมาให้ สั่งอาหารไปไม่นานก็ได้กินเลยครัว

เมนูอาหารของที่นี่จะเป็นเมนูอาหารเวียดนามมีให้เลือกกินหลากหลายเมนูเลย และมีเมนูเด่นๆอย่างแหนมเนือง ซี่โครงหมูทอดตะไคร้ เป็นต้น
ราคาอาหารต่ออย่างนั้นส่วนใหญ่แล้วจะเริ่มที่ 100 บาทแต่ไม่เกิน 200 บาทครับ

วันนี้นิวคุงสั่งกินเป็นเมนู ก๋วยจั๊บญวณ ราคา 150 บาท ครับ
ทีเด็ดในชามนี้ ผมยกให้เป็นน้ำซุปที่มีรสหวานอร่อยหอมกระเทียมเจียว กินแล้วซดได้ร้อนๆ หวานๆ กินแล้วอร่อยคล่องคอดี
ตัวเส้นญวณนั้นก็มีความลื่นลิ้นนุ่มอร่อย กินแล้วได้รสหวานนิดๆเข้ากับรสน้ำซุปได้เป็นอย่างดี 
ตัวหมูยอดก็หั่นออกมาเป็นเส้นๆ ขนาดกลางๆ กินแล้วเนื้อเด้งๆได้รสหวานหมูปนพริกไทยนิดๆ กินได้เรื่อยๆสำหรับชามนี้

สรุปโดยรวม (เต็ม 10)
ให้ 7.5 คะแนนครับ รสชาติก๋วยจั๊บญวน สะอาดและอร่อยดี แต่ส่วนตัวแล้วคิดว่าอาหารที่นี่ราคาสูงเหมือนกันครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  27 / 4 / 57
